கேள்வி: கரந்தைத் திணை பற்றி தகவல் சொல்.
பதில்: புறத்திணைகளுள் வெட்சித் திணை அடுத்து வைக்கப்படுவது, வெட்சிக்கு எதிரான அல்லது மாறான, கரந்தைத் திணையாகும். பகைவர் கவர்ந்து சென்ற தம் ஆ நிரைகளை மீட்டுவருவதே இத்திணையாகும். அக்கால மக்கள் வாழ்வில் இடையர், மிகமுக்கிய பங்கு வகித்தமையால் நாட்டின் பொருளாதாரம் பெரும்பான்மை இவற்றைச் சார்ந்தே இருந்தது, ஆதலின் ஒரு நாட்டின் ஆ நிரைகளை கவருவது அந்நாட்டைப் பொருளாதார வகையில் தாக்குவதாகும், எனவே, ஒரு நாட்டின் மேல் போர் தொடுக்க முனைகையில் அந்நாட்டின் ஆ நிரைகளைக் கவருவதான செயல் முதலில் இடம்பெற்றது, இதற்கு பதிலடியாய் பகைவர் கவர்ந்து கொண்ட தம் ஆ நிரைகளை மீட்டுவந்து தன்னாட்டை (நாட்டின் பொருளாதாரத்தை) காப்பது அவசியமாகிறது, அதுவே கரந்தையாய் இடம்பெற்றது. மேலும், ஆரம்பகாலங்களில் மக்கள் சிறு கூட்டங்களாய் வாழத் துவங்குகையில் தங்களோடு ஆ நிரைகளையும் பேணி வந்தனர், இரண்டு சிறுகுடிகளுக்கிடையே போர் நிகழ்கையில் ஒருவர் மற்றொருவரின் ஆ நிரைகளை கவருவதும் அதை இவர்கள் மீட்டுக்கொள்வதும் இயல்பு, இதுவே பிற்கால பேரரசுகளின் போர் முறையிலும் தொற்றிக்கொண்டுவிட்டது. வெட்சி நிரை கவர்தல் ; மீட்டல் கரந்தையாம் வட்கார் மேல் செல்வது வஞ்சி ; உட்காது எதிர்ஊன்றல் காஞ்சி ; எயில்காத்தல் நொச்சி அது வளைத்தல் ஆகும் உழிஞை - அதிரப் பொருவது தும்பையாம் ; போர்க்களத்து மிக்கோர் செரு வென்றது வாகையாம் புறத்திணைகளின் செய்திகளை கூறும் இந்தப் பழம்பாடல் கரந்தைத் திணைக்கான செய்தியை உரைக்கிறது. பகைவர் கவர்ந்துசென்ற ஆ நிரைகளை மீட்பதான போர்ச் செயலில் ஈடுபடுவோர் கரந்தைப் பூவை அணிவது வழக்காய் இருந்ததினால் இத்திணைக்கு அப்பெயர் வந்தது. கரந்தை என்பது ''கொட்டைக் கரந்தை'' என்னும் ஒரு பூண்டு வகையாகும்.
கேள்வி: கரந்தைத் திணை - கரந்தையின் துறைகள் பற்றி தகவல் சொல்.
பதில்: கரந்தையானது கரந்தை, கரந்தை அரவம், அதரிடைச்செலவு, அரும்போர்மலைதல், புண்ணொடு வருதல், போர்களத்து ஒழிதல், ஆள்எறிபிள்ளை, பிள்ளைத் தெளிவு, பிள்ளையாட்டு, கையறுநிலை, நெடுமொழிகூறல், பிள்ளைப்பெயர்ச்சி, வேத்தியன்மலிவு, குடிநிலை எனப் பதிமூன்று துறைகளை உடையது என்று புறப்பொருள் வெண்பாமாலை உரைக்கிறது. கதமலி-கரந்தை, கரந்தைஅரவம்,அதரிடைச்செலவே, அரும்போர்மலைதல்,புண்ணொடுவருதல், போர்களத்துஒழிதல்,ஆள்எறிபிள்ளை, பிள்ளைத்தெளிவே,பிள்ளைஆட்டொடு, கையறுநிலையே,நெடுமொழிகூறல், பிள்ளைப்பெயர்ச்சி,வேத்தியன்மலிபே, மிகு-குடிநிலை, எனஅரும்கலை உணர்ந்தோர் அவை பதினான்கும் கரந்தையும் கரந்தைத் துறையும் என்ப-பு.பொ.வெ.மா-கரந்தை-1 நூலாசிரியர் “கரந்தையும் கரந்தைத் துறையும்” எனக்கொண்டதினால் “பதினான்கும்” என்றார், துறைகளை மட்டுமே கொள்ளின் பதின்மூன்றே ஆகும்.
கேள்வி: கரந்தைத் திணை - சங்க இலக்கியத்தில் கரந்தைத் திணை என்பது என்ன?
பதில்: புறப்பொருள் பாடல்களை சங்க இலக்கியம் பெரும்பாலும் காண்கிறோம், அதிலும் வெட்சி முதாலான திணைகளில் பொருந்திய பாடல்கள் புறநானூறு மட்டுமே காணப்படுகின்றன. புறநானூறில் கரந்தைத் திணையில் அமைந்த பாடல்களின் வரிசை எண்கள் பின்வருமாறு, :259, 260, 263, 264, 265, 270, 290, 291, 298 இப்பாடல்களுள், *259-ம் பாடல் ''போர்மலைதல்'' என்னும் துறையிலும் *263-265, 270 ஆகிய பாடல்கள் ''கையறுநிலை'' என்னும் துறையிலும் *290ம் பாடல் ''குடிநிலை உரைத்தல்'' என்னும் துறையிலும் *291ம் பாடல் ''வேத்தியல்'' என்னும் துறையிலும் *298ம் பாடல் ''நெடுமொழி'' என்னும் துறையிலும் அமைந்துள்ளன.